Благоја Чоревски

**Благоја Чоревски** (Велес, ) — македонски глумец и режисер. Тој е син на доајенот на македонското глумиште Трајко Чоревски и глумицата Ратка Чоревска. Неговиот брат Борис Чоревски е познат битолски глумец.

## Животопис
Чоревски е роден во Велес на 9 септември 1947 година. Завршил Театарска академија во Софија во 1971 година. Член на Драмскиот театар од 1971 година, до неговото пензионирање во 2012 година. Тој продолжува да биде активен во театарот и по пензионирањето. Тој има соработувано со голем број на познати наши режисери како: Слободан Унковски, Димитрие Османли, Коле Ангеловски, Димитар Станковски, Љубиша Георгиевски, Владимир Милчин, Петре Прличко и Илија Милчин. Бил директор на Драмскиот театар од 1983 до 1998 година, заменик-министер за култура во Владата на Македонија 1998 до 2001, како претставник на ДА и претседател на Советот на град Скопје, каде бил разрешен на 21 јануари 2008. Бил член и висок функционер во Демократската алтернатива, за подоцна да премине во Демократскиот сојуз.
[мини|333x333пкс|Благоја Чоревски (лево) заедно со [Лазе Манасковски (десно) во претставата „Фани Мани!“]]

### Театарски претстави
* Дарко - Свадба од Васил Иљоски, р. Димитрие Османли, Драмски театар - Скопје, 1972;
* Задржливиот подем на Артуро Уи од Бертолт Брехт, р. Мјечислав Журкиевич, Драмски театар - Скопје 1972;
* Камиј Шандебис - Болва в'уво од Жорж Фејдо, р. Димитрие Османли, Драмски театар - Скопје 1974;
* Ескуриал и слепци од Мишел Де Гелдерот, р. Васил Ќортошев, Драмски театар - Скопје 1974;
* Хенрих Четврти од Луици Пириндело, р. Виолета Џолева, Драмски театар - Скопје 1974;
* Звонцов - Егор Буличов и другите од Максим Горки, р. Димитар Ќостаров, Драмски театар - Скопје 1975;
* Навахита Велос - Достага на самиот врв на највисоката власт од Коле Чашуле, р. Љубиша Георгиевски, Драмски театар - Скопје 1975;
* Крадец - Седмо, кради помалку од Дарио Фо, р. Димитрие Османли, Драмски театар - Скопје 1976;
* Иван - Црнила од Коле Чашуле, р. Љубиша Георгиевски, Драмски театар - Скопје 1977;
* Лаерт - Хамлет од Вилијам Шекспир, р. Слободан Унковски, Драмски театар - Скопје 1977;
* Иван Александрович - Ревизор од Николај Василевич Гогољ, р. Димитар Станковски, Драмски театар - Скопје 1978;
* Берберот - Шекспир во приказни од Чарлс и Мери Ленд, р. Коле Ангеловски, Драмски театар - Скопје 1978;
* Харолд Мичел - Трамвај наречен желба од Верољуб Андоновски, р. Димитар Станковски, Драмски театар - Скопје 1979;
* Стефан - Диво месо од Горан Стефановски, р. Слободан Унковски, Драмски театар - Скопје 1979;
* Шарп Помел - Виктор или деца на власт од Роже Витрак, р. Жарко Петан, Драмски театар - Скопје 1981;
* Лудовик - Ајкула од Виктор Хаим, р. Ѓорѓи Стојаноски, Драмски театар - Скопје 1982;
* Фрањо Чук - Полнета птица од Фадил Хџиќ, р. Димитрие Османли, Драмски театар - Скопје 1982;
* Нове - Дупло дно од Горан Стефановски, р. Слободан Унковски, Драмски театар - Скопје 1984;
* Дејан Митич - Карамазови од Душан Јовановиќ, р. Паоло Маѓели, Драмски театар - Скопје 1984;
* Капетан Бордир - Крал Иби од Алфред Хари, р. Димитар Станковски, Драмски театар - Скопје 1984;
* Тетовирани души од Горан Стефановски, р. Паоло Маџели, Драмски театар - Скопје 1985;
* Молер 1 - Викенд на мртовци од Миле Попоски, р. Коле Ангеловски, Драмски театар - Скопје 1985;
* Коприварник од Иван Карадак, р. Коле Ангеловски, Драмски театар - Скопје 1986;
* Јаков - Керубин 2096 од Славко Јаневски, р. Љубиша Георгиевски, Драмски театар - Скопје 1986;
* Малволио - Ноќ спроти водици од Вилијам Шекспир, р. Димитар Станковски, Драмски театар - Скопје 1986;
* Директор - Р од Јордан Плевнеш, р. Љубиша Георгиевски, Драмски театар - Скопје 1987;
* Благоја - Сили во воздухот од Небојша Рончевиќ, р. Јовица Павиќ, Драмски театар - Скопје 1988;
* Серџо - Шуаби Ап од Жаклина Мирчевска, р. Димитар Станковски, Драмски театар - Скопје 1989;
* Дрвар - Лице и опачина од Јордан Радичков, р. Љубиша Георгиевски, Драмски театар - Скопје 1989;
* Виктор - Кула Вавилонска од Горан Стефановски, р. Слободан Унковски, Драмски театар - Скопје 1990;
* Благојка - Женски оркестар од Жан Ануј, р. Димитар Станковски, Драмски театар - Скопје 1991;
* Агатон — Нажалена фамилија од Димитар Станковски, р. Димитар Станковски, Театар Јордан Хаџи Константинов - Џинот Велес 1991;
* Господин Грчев - Чернодрински се враќа дома од Горан Стефановски, р. Слободан Унковски, Драмски театар - Скопје 1992;
* Базилиј - Животот е сон од Педро Кандерон, р. Слободан Унковски, Драмски театар - Скопје 1993;
* Џери - Зоолошка приказна од Едвард Олби, р. Димитар Станковски, Драмски театар - Скопје 1994;
* Сега му е мајката од Горан Стефановски, р. Димитар Станковски, Драмски театар - Скопје 1995;
* Антон - Ревизор од Николај Василевич Гогољр. Љубиша Георгиевски, Драмски театар - Скопје 1995;
* Трајче - Ни ќар ни зијан од Братислав Димитров, р. Димитар Станковски, Драмски театар - Скопје 1996;
* Стеван - Диво месо од Горан Стефановски, р. Александар Поповски, Драмски театар - Скопје 2000;
* Непознатиот — Пер Гинт од Хенрик Ибзен, р. Златко Славенски, Македонски народен театар 2001;
* Сон на летната ноќ од Вилијам Шекспир, р. Димитар Станковски, Драмски театар - Скопје 2001;
* Магдо љубов моја од Сашко Насев, р. Димитар Станковски, Македонски народен театар 2003
* Брачна игра од Едвард Олби, р. Љупчо Тозија, Драмски театар - Скопје 2003;
* Хамлет од Долго Гаштани, од Иво Брешан, р. Мето Јовановски, Драмски театар - Скопје 2004;
* Господин Остојиќ — Лет во место од Горан Стефановски, р. Слободан Унковски, Драмски театар - Скопје 2005;
* Кино љубов од Јани Бојаџи, р. Јани Бојаџи, Драмски театар - Скопје 2007;
* Комшилук наопаку од Нина Николиќ, р. Нени Делместре, Драмски театар - Скопје 2008;
* Ветар низ тополите од Иван Карадак, р. Коле Ангеловски, Драмски театар - Скопје 2009;
* Фани Мани од Реј Куни, р. Коле Ангеловски, Драмски театар - Скопје 2012;
* Чија си од Сашко Насев, р. Љупчо Ѓоргиевски, Драмски театар - Скопје 2013;
* Евангелија на глупоста од Љубиша Георгиевски, р. Љубиша Георгиевски, Драмски театар - Скопје 2014;
* Чолак од Мартин Мекдонах, р. Синиша Евтимов, Драмски театар - Скопје 2015;
* Вања - Вујко Вања од Антон Павлович Чехов, р. Зоја Бузалковска, Македонски народен театар 2015;
* Гела - Буре барут од Дејан Дуковски, р. Сашо Миленковски, Драмски театар - Скопје 2016;
* Вилфред Бонт - Квартет од Роналд Харвуд, р. Зоја Бузалковска, Македонски народен театар 2016;
* Виш препаратор — Вера, љубов, надеж од Еден фон Хорват, р. Лука Кортина, Драмски театар - Скопје 2017;
* Хардинг — Лет над кукавичјото гнездо од Деј Весерман, р. Ристо Алексовски, Драмски театар - Скопје 2017;
* Иконија — Птица со главата меѓу нозе од Коле Ангеловски, р. Коле Ангеловски, Драмски театар - Скопје 2021;
* Таткото - Разведи ме од Роберт Ристов, р. Роберт Ристов, Театар Провокација 2022; 
* Живко Младеновски - Среќен мртовец од Марјан Анѓеловски, р. Марјан Анѓеловски, Театар Отпишани 2023;
* Животот е краток и нејасен од Марјан Анѓеловиќ, р. Гжегож Кемпински, Театар Отпишани 2025.

## Филмографија
Настапувал во неформални театарски проекти, на естрадата, на филм и на ТВ.

## Награди

Чоревски е добитник е на голем број на награди, како во поранешен СФРЈ, така и во Македонија:

* **Златен ловоров венец** на Малите и експерименталните сцени во Сараево во 1976 година, 
* **Стериината награда** во Нови Сад во 1979 година, 
* **Награда за најдобра епизодна улога** на Стерииното позорје, 
* Награда за најдобро глумечко остварување на Игрите „Војдан Чернодрински“, 
* Најпопуларно ТВ лице според анкетата на весникот „Вечер“, 
* Награда за најдобро глумечко остварување на филмот и телевизијата според анкетата на ревијата „Екран“ во 1984 година.
* Лауреат и на Највисокото опшстествено признание на Република Македонија, Награда „11 Октомври“.
* Награда Климент Охридски 2004 година
* „Златна маска“ што весникот „Вечер“ ја доделува во рамките на „Охридско лето“  во 2007
* Награда „Петре Прличко“ во 2009 година
* Награда за животно дело Војдан Чернодрински во 2015 година
* Награда Свети Јоаким Осоговски во 2018 година
* Награда Ристо Шишков во 2018 година
* Награда Васил Иљоски во 2022 година
* Награда „13 Ноември“ во 2023 година, за повеќе од 50-годишна творечка и општествена активност во доменот на творечкото воздигнување на градот Скопје, државата и пошироко.
* Орден за заслуги за Македонија во 2024 година

## Наводи

## Надворешни врски
* 

Категорија:Глумци од Велес
Категорија:Македонски телевизиски глумци
Категорија:Југословенски глумци
Категорија:Македонски театарски глумци
Категорија:Македонски филмски глумци
Категорија:Македонски режисери
Категорија:Македонски општественици
Категорија:Политичари од Велес
Категорија:Добитници на награди
Категорија:Добитници на наградата „Петре Прличко“
Категорија:Добитници на наградата „Ристо Шишков“
Категорија:Луѓе со потекло од Штип
Категорија:Носители на Орденот за заслуги за Македонија